அலுவலகத்தில் அனைவரும், என்ஃபா உட்பட, விமானத்தில் முதல் தினம் சென்று இறங்குவதும் ஓயோ மூலம் அறையெடுத்து தங்குவதும் என்று திட்டமிட்டார்கள். எனக்கு இதெல்லாம் சரிப்படாது என்று தெரிந்துவிட்டது. இன்னும் ஹைதராபாத்தில் பாரதி வேலையை விட்டிருக்கவில்லை. எனவே அவனோடே ஒருவாரம் முன்னால் சென்று தங்குவது என்று திட்டம். எப்போதும் போல, வேலையும் செய்து தேவைக்கு மட்டும் விடுமுறை எடுப்பது. எப்படியோ அதே வாரத்தில் பைக்கானுக்கு எடுத்த விடுமுறை சேர்க்காமல் எனக்கு இரண்டு நாள் கிடைத்தது. சென்று இறங்கியது சனிக்கிழமை என்பதால் ஓய்வெடுத்தேன்.